## บทนำ

## สภาพทั่วไปและข้อมูลพื้นฐาน

**ตามระเบียบกระทรวงมหาดไทยว่าด้วยการจัดทำแผนพัฒนาองค์กรปกครองส่วนท้องถิ่น พ.ศ.2548  
และแก้ไขเพิ่มเติมถึง (ฉบับที่ 2) พ.ศ.2559**   
 “แผนพัฒนา” หมายความว่า แผนพัฒนาท้องถิ่นสี่ปีขององค์องค์ปกครองส่วนท้องถิ่น   
 “แผนพัฒนาท้องถิ่นสี่ปี” หมายความว่า แผนพัฒนาขององค์กรปกครองส่วนท้องถิ่น ที่กำหนดวิสัยทัศน์ ประเด็นยุทธศาสตร์ เป้าประสงค์ ตัวชี้วัด ค่าเป้าหมาย และกลยุทธ์ โดยสอดคล้องกับแผนพัฒนาจังหวัด ยุทธศาสตร์การพัฒนาขององค์กรปกครองส่วนท้องถิ่นในเขตจังหวัด แผนพัฒนาอำเภอ แผนพัฒนาตำบล แผนพัฒนาหมู่บ้านหรือแผนชุมชน อันมีลักษณะเป็นการกำหนดรายละเอียดแผนงานโครงการพัฒนา ที่จัดทำขึ้นสำหรับปีงบประมาณแต่ละปี ซึ่งมีความต่อเนื่องและเป็นแผนก้าวหน้า และให้หมายความรวมถึงการเพิ่มเติมหรือเปลี่ยนแปลงแผนพัฒนาท้องถิ่นสี่ปี  
 “โครงการพัฒนา” หมายความว่า โครงการที่มีวัตถุประสงค์สนองต่อแผนพัฒนาท้องถิ่นสี่ปีขององค์กรปกครองส่วนท้องถิ่น และดำเนินการเพื่อให้การพัฒนาบรรลุตามวิสัยทัศน์ที่กำหนดไว้

**หมวด 4 การแก้ไข การเพิ่มเติมหรือการเปลี่ยนแปลงแผนพัฒนา**ข้อ 22 เพื่อประโยชน์ของประชาชน องค์กรปกครองส่วนท้องถิ่นอาจเพิ่มเติมหรือเปลี่ยนแปลงแผนพัฒนาท้องถิ่น  
สี่ปีได้ โดยให้ดำเนินการตามขั้นตอน ดังนี้  
 1. ขั้นตอนที่ 1 คณะกรรมการสนับสนุนการจัดทำแผนพัฒนาท้องถิ่น จัดทำร่างแผนพัฒนาท้องถิ่นสี่ปี  
 ที่เพิ่มเติมหรือเปลี่ยนแปลงพร้อมเหตุผลและความจำเป็นเสนอคณะกรรมการพัฒนาท้องถิ่น   
 2. ขั้นตอนที่ 2 คณะกรรมการพัฒนาท้องถิ่นและประชาคมท้องถิ่นพิจารณาร่างแผนพัฒนาท้องถิ่นสี่ปี  
 ที่เพิ่มเติมหรือเปลี่ยนแปลงเพื่อเสนอผู้บริหารท้องถิ่น   
 3. ขั้นตอนที่ 3 ผู้บริหารท้องถิ่นพิจารณาอนุมัติร่างแผนพัฒนาท้องถิ่นสี่ปีที่เพิ่มเติมหรือเปลี่ยนแปลง   
 และประกาศใช้แผนพัฒนาท้องถิ่นสี่ปีที่เพิ่มเติมหรือเปลี่ยนแปลง ในกรณีแผนพัฒนาท้องถิ่นสี่ปีมีระยะเวลาการใช้บังคับเหลืออยู่ไม่ถึงหนึ่งร้อยแปดสิบวันไม่ให้ดำเนินการเพิ่มเติมหรือเปลี่ยนแปลง

คณะกรรมการสนับสนุนการจัดทำแผนพัฒนาท้องถิ่น ได้จัดทำร่างแผนพัฒนาท้องถิ่นสี่ปี (พ.ศ.2561 – 2564)   
การเพิ่มเติมและเปลี่ยนแปลง ครั้งที่ 2/2560 เนื่องจากมีเหตุผลและความจำเป็น ดังนี้   
 เพื่อให้เหมาะสมกับสภาพปัญหาในปัจจุบัน และเป็นไปตามเจตนารมณ์ของประชาชน รวมทั้งการพิจารณาอุดหนุนงบประมาณให้กับหน่วยงานหรือองค์กรต่างๆ มีเหตุผลและความจำเป็นในการดำเนินการ ดังนี้

(1) เทศบาลตำบลเพชรพะงัน ได้ประสานโครงการพัฒนาที่เกินศักยภาพกับหน่วยงานที่เกี่ยวข้อง ปรากฏว่า โครงการพัฒนาดังกล่าว ไม่ได้นำมาบรรจุในเทศบัญญัติงบประมาณรายจ่าย ประจำปีงบประมาณ พ.ศ.2561 ขององค์การบริหารส่วนจังหวัดสุราษฎร์ธานี และหน่วยงานอื่นที่เกี่ยวข้อง

(2) สถานการณ์ปัจจุบัน ความต้องการของชุมชน และประชาชนเปลี่ยนแปลงไป เทศบาลตำบลเพชรพะงัน ต้องมีการบริหารจัดการงบประมาณที่มีอยู่อย่างจำกัดให้มีประสิทธิภาพและเกิดประโยชน์สูงสุด

(3) โครงการขอรับเงินอุดหนุนของหน่วยงานต่างๆ ขาดความชัดเจน และซ้ำซ้อน ไม่เป็นไป  
ตามระเบียบกระทรวงมหาดไทย จึงต้องให้พิจารณาดำเนินการให้เป็นไปตามหลักเกณฑ์ และจัดทำโครงการ   
เพื่อบรรจุในแผนพัฒนาท้องถิ่นสี่ปีใหม่